# Bala Desejo

Bala Desejo és un banda brasilera de bossa nova, indie pop, música tropicalista, pop rock i MPB, formada a Rio de Janeiro l'any 2020.

## Història

La banda es va formar l'any 2020, durant la pandèmia de la COVID-19, quan els músics i excompanys de l'Escola Parque, Dora Morelenbaum (la filla dels músics Jaques i Paula Morelenbaum), Julia Mestre, Lucas Nunes (Membre de Dônica i productor de Caetano Veloso) i Zé Ibarra (Dônica i membre de la banda de Milton Nascimento) van decidir passar la quarantena junts en un apartament a Copacabana. Poc després van començar a actuar en programes web, sovint apareixent com a banda de suport per a la cantant Teresa Cristina en els seus concerts en directe d'Instagram. El productor Gabriel Andrade els va descobrir i els va oferir un àlbum, la composició i la producció del qual van durar 11 mesos.
El seu àlbum debut Sim Sim (2022) va guanyar el premi Grammy Llatí pel Millor àlbum de pop contemporani en llengua portuguesa. La banda també va ser nominada com a Millor Grup de l'Any i Revelació de l'Any als Premis Multishow de Música Brasilera de 2022.
La banda ha actuat en diversos festivals importants, com ara Rock in Rio, Coala Festival i Primavera Sound.
A més de la seva implicació amb la banda, tots els membres tenen carreres en solitari paral·leles; en particular, Lucas és un col·laborador de Caetano Veloso, treballant com a músic de gira, director artístic i productor discogràfic. Zé va participar l'any 2022 de la gira de comiat de Milton Nascimento.

## Formació

* Dora Morelenbaum
* Julia Mestre
* Lucas Nunes
* Zé Ibarra

## Discografia

| Any | Àlbum | Discogràfica | Format |
| 2022 | Sim sim | Coala Records | LP, streaming, descàrrega digital |

## Premis i nominacions

| Any | Premi | Nominació | A | Resultat |
| 2022 | Premi Multishow de Música Brasilera | Grup de l'Any | Bala Desejo | Nominat |
| 2022 | Premi Multishow de Música Brasilera | Revelació de l'Any | Bala Desejo | Nominat |
| 2022 | Grammy Llatí | Millor Àlbum de Pop Contemporani en Llengua Portuguesa | Bala Desejo | Guanyador |

## Referències

* ↑ «Bala Desejo» (en portuguès). Dicionário Cravo Albin da Música popular Brasileira. Arxivat de l'original el 2022-09-24. [Consulta: 24 setembre 2022].
* 1 2 «Conheça a Bala Desejo, banda com jeito setentista que nasceu da quarentena» (en portuguès brasiler). Folha de S.Paulo, 07-04-2022 [Consulta: 8 desembre 2022]. Arxivat 2 de desembre 2022 a Wayback Machine.
* 1 2 3 «Bala Desejo: conheça um supergrupo da música carioca nascido na pandemia» (en portuguès brasiler). O Globo, 23-11-2021 [Consulta: 8 desembre 2022]. Arxivat 11 de novembre 2022 a Wayback Machine.
* ↑ «Bala Desejo, pela lei natural dos encontros». Monkeybuzz, 27-06-2022. Arxivat de l'original el 2022-09-24. [Consulta: 24 setembre 2022].
* ↑ «Bala Desejo ganha o Grammy Latino na categoria "Melhor Álbum Pop em Português"» (en portuguès brasiler). Vogue, 17-11-2022 [Consulta: 8 desembre 2022]. Arxivat 8 de desembre 2022 a Wayback Machine.
* ↑ «lideram.ghtml Prêmio Multishow divulga lista de indicados ; Anitta e Glória Groove lideram» (en portuguès brasiler). , 30-08-2022.
* 1 2 «Um bonde chamado Bala Desejo: encontro musical entre amigos que deu liga» (en portuguès brasiler). Abril.com, 14-07-2022 [Consulta: 8 desembre 2022]. Arxivat 28 de setembre 2022 a Wayback Machine.
* ↑ «Quem é Bala Desejo, banda que já nasceu na grade de grandes festivais? - POPline», 07-05-2022. Arxivat de l'original el 2022-09-24. [Consulta: 24 setembre 2022].
* ↑ Maciel', 'Nahima. «A música em erupção do Bala Desejo sobe ao palco do Festival CoMA». Diversão e Arte, 29-07-2022. Arxivat de l'original el 2022-07-29. [Consulta: 24 setembre 2022].
* ↑ Moura, Lauro. «Rock in Rio: Bala Desejo invade Palco Sunset com brasilidade». Tracklist, 10-09-2022. Arxivat de l'original el 2022-09-24. [Consulta: 24 setembre 2022].
* ↑ «Zé Ibarra 'acontece' ao fazer o show de abertura da 'Última sessão de música' de Milton Nascimento» (en portuguès brasiler). G1, 12-06-2022. Arxivat de l'original el 2023-05-09. [Consulta: 9 maig 2023].

## Enllaços externs

* Galilea, Carlos «Bala Desejo» (podcast) (en castellà). Cuando los elefantes sueñan con música. RNE, 20-04-2022.